Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 331

7. Az ítélőképesség, az erkölcsi, esztétikai és történeti érzék fejlesztése (14–20 óra) A 7. modul komplex képességek fejlesztését tűzi ki célul. Az itt olvasható elvárások valószínűleg a 10. évfolyam végére teljesülnek. Olyan személyiségjegyek ezek, melyek a felnőttlét ismérvei, kívánalmai. Az idevezető út nemcsak a mi tárgyunkat érinti, hanem az iskolai oktatás és nevelés egészét. A műveltségterületek egységes pedagógiai szemléletén és az integráció sikerén múlik az eredmény. A mi feladatunk ezeken az órákon, hogy komplexitásában, a gyakorlatban mutassunk rá a lényeges kompetenciákra. Ízlés, művészi érzék, identitás, jog, empátia, morális ítélet stb. már sokszor és sokféle kontextusban előforduló fogalmak tanításunkban. Ezeken az órákon az elmélyítés, a relevanciák megfogalmazása legyen a hangsúlyos. A iskolai keretekből érdemes kilépni, a kulturális kínálatot végignézve választani színház, múzeum, bíróság stb. helyszínei közül. A tanári kreativitásnak tág teret biztosít ez a modul. Fejlesztési feladatok Témák, tartalmak Tevékenység Elérhető eredmények

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes